कोरोना लॉकडाउन का दर्द बयां करेगी राजकुमार राव, भूमि पेडनेकर की ये फिल्म
; Bollywood Actors Rajkummar Rao And Bhumi Pednekar Most Awaited Movie Bheed Trailer Out - राजकुमार राव और भूमि पेडनेकर की मोस्ट अवेटेड फिल्म भीड़ का ट्रेलर रिलीज हो गया है। इस फिल्म में कोरोना लॉकडाउन के दौरान भारत में पैदा हुई परिस्थितियों को दिखाया गया है
राजकुमार राव और भूमि पेडनेकर की मोस्ट अवेटेड फिल्म भीड़ का ट्रेलर रिलीज हो गया है। फिल्म का ट्रेलर आपको उस गुजरे वक्त में लेकर जा रहा है जहां हमने कोरोना की लहर के बाद लॉकडाउन का दर्द झेला है। ट्रेलर की शुरुआत होती है प्रधानमंत्री नरेंद्र मोदी के ऐलान से कि ‘आज रात 12 बजे से पूरे देश में संपूर्ण लॉकडाउन होने जा रहा है'।
24 मार्च को रिलीज होगी फिल्म
फिल्म के ट्रेलर में तब्लीगी जमात, जातिवाद, गरीबी, पुलिस का अत्याचार, लोगों की बेबसी, शहरों की सीमाओं को बंद करने से लेकर अमीर आदमी के संघर्ष को दिखाया गया है। इस मुश्किल घड़ी में भी लोग इंसानियत को भूल धर्म और जाति के नाम पर लड़ते दिखाई दिए। फिल्म में राजकुमार राव, भूमि पेडनेकर, दीया मिर्जा, पंकज कपूर, आशुतोष राणा, कृतिका कामरा, वीरेंद्र सक्सेना और आदित्य श्रीवास्तव जैसे कई कलाकार नजर आएंगे। फिल्म 24 मार्च को सिनेमाघरों में रिलीज होगी।
पूरा ट्रेलर देखने के लिए ऊपर दी गई फोटो पर क्लिक करें... 